Tuis • Meer oor die Klub • Meer oor Boeremusiek • Nuus • Handelsware • Skakels • Kontak die Klub
• Inleiding • Pietie Prinsloo • Vier Hugenote • Joe Hooneberg • George Abrahamse • Willie Welgens
• Vyf Vastrappers • Vier Transvalers • Willie en Lettie Palm • Lydenburg Vastrappers • Jan Marais en Krugerbroers • Suikerbosorkes
• Hans Bodenstein • Vyf Dagbrekers • Ses Hartbrekers • Chris Chomse • Jan Visser • Chris Blignaut
• Carolina Leeson • Faan Harris • Sampie Viljoen • Kerrie en Ricardo Bornman • Voortrekkerdanskwartet
• Vier Springbokke • Silwer de Lange • Baanbrekers • Dawid de Lange • Boy Solomon
Orkeste en Karakters
Hoe meer ‘n mens in die verlede krap, hoe meer doem daar interessante mense op wat ‘n besondere rol in hulle omgewing gespeel het met hulle musiekmakery. Dit was danse, feestelikhede, ou- en nuwejaarsjolyte en selfs ook begrafnisse. Dieselfde hande wat die seties en wals by die dans gespeel het, het ook die psalm en gesang by die kerk en begrafnis gespeel. Daar was nie so baie musikante nie en die wat daar was, moes maar net in die regte stemming kom vir die geleentheid en die nodige doen. Sommige van die karakters se “storie” het behoue gebly, maar helaas te veel se storie het saam met hulle graf toe gegaan. Dit wat ons wel bereik het, sal aangebied word in die hoop dat nog stories tussen die voue sal uitkom soos die kombers van die verlede oopgevou word. Dit is tog nie moontlik dat daar niemand meer is wat iets weet van die interessante musiekkarakters op die delwerye en die streke waarvandaan al die ander stories kom nie.
Vyf Vastrappers - 1926
Johannes Pieter Bodenstein is op 27 Julie 1892 te Bo-mooirivier by Potchefstroom gebore as die jongste kind van Johannes Pieter Bodenstein en Margaretha Louisa Wolfaardt. Hans het na sy skooljare in Benoni te lande gekom en met tussenposes daar gebly tot met sy dood. Soos soveel ander musikante wat in daardie omgewing gebly het, het hy ook by ‘n myn gewerk. Hans was getroud met Joe [Johanna Carolina Elizabeth] en hulle het vier dogters gehad. Joe was eintlik Engelssprekend maar was Afrikaans goed magtig. Sy het Hans met meer as dertig jaar oorleef en is op 4 April 1978 in die ouderdom van 87 jaar oorlede.
Die jong egpaar was nie lank getroud nie, toe die mynstaking van 1922 meegebring het dat Hans en Joe vir meer as twee jaar sonder mekaar moes klaarkom. Hans was een van die stakers wat voëlvry verklaar is en ‘n beloning is op sy kop geplaas, lewend of dood. Hy en sy neef en naamgenoot, Vaalhans – Manie Bodenstein se pa – wat ook voëlvry verklaar is, het toe besluit om vir ‘n wyle uit te wyk na veiliger oorde toe. Hans het toe ‘n paar persoonlike benodighede gepak en, baie belangrik, sy boerekonsertina in ‘n kussingsloop agter op die fiets vasgemaak en die aand toe dit donker was, het die twee Hanse met ‘n fiets die donkerte in verdwyn. Hulle het koers gekies Vrystaat toe en in ‘n boer se skuur, in Koppies se wêreld, skuiling gevind. Hier waar die mense hulle nie geken het nie en dit ‘n tyd sou duur voordat die mense in die omgewing sou verneem dat van die myners voëlvry verklaar is, het die Hanse vermoed kan hulle oorleef en vir die toekoms beplan. Op ‘n dag kom daar ‘n man te perd aan en deel aan die plaasboer mee dat die Polisie in die omgewing op soek is na mynstakers wat voëlvry verklaar is. Hans Konsertina en Vaalhans het toe besef dat hulle ernstig moet uitwyk en ter wille van beide se veiligheid van mekaar moet skei. Weer het die twee die donkerte in verdwyn. Vaalhans het koers gevat Duitswes [Namibië] toe met die fiets en het daar werk gekry om die Polisie te help om die smokkel van diamante teen te werk. Hans Konsertina weer, het volgens fluisteringe in die familie, ‘n veilige hawe in die Winburgomgewing gevind. Hans en sy familie het soos die graf geswyg oor dié tydperk van sy lewe. Seker maar om niemand in verleentheid te bring nie.
Carolina Leeson – 1926 Carolina Leeson - 1980
Pietie Prinsloo – 1932 Pietie Prinsloo – 1968 Pietie, Alice en vriendjies
Faan Harris – 1939 Boet Steyn en Faan Harris ong 1948 Skets van Faan Harris
Jong Silwer de Lange. Silwer ong 1954 Bobby Pennells by Silwer se graf
Jong Joe Hooneberg Joe Hooneberg, 1938 Joe en Maria se graf.
Chris Chomse Chris en Baba Winterbach Klaas Erasmus en sy vrou.
Dawid de Lange, 1936. Dawid en Flora. Naglopers, Tol, Poea en Dawid en Tol se kind.
Boy Solomon met 6ry. Boy Solomon met 80-noot
Kopiereg © 2008 Tradisionele Boeremusiekklub van Suid-Afrika
Gebruiksvoorwaardes • Webtuistespesifikasies